প্রথম-শ্রেণীর ক্রিকেটের ন্যায় টেস্ট ক্রিকেটে তিনি তেমন সফলতা পাননি। ২৩ টেস্টে তার রানের গড় মাত্র ২০ ও ৭৩ রান খরচায় ১৬ উইকেট দখল করেন।

একদিনের আন্তর্জাতিকে হ্যারিস বেশ সফলতা দেখিয়েছেন। ৬ ফেব্রুয়ারি, ১৯৯৮ তারিখে ওয়েলিংটনের ব্যাসিন রিজার্ভে সফরকারী জিম্বাবুয়ের বিপক্ষে সিরিজের ২য় ওডিআইয়ে গাই হুইটলকে আউট করে নিজস্ব শততম উইকেট লাভ করেন। ১৯৯৭-৯৮ মৌসুমে সফরকারী জিম্বাবুয়ের বিপক্ষে তার দল ৮ উইকেটে জয় পেয়েছিল। খেলায় তার বোলিং পরিসংখ্যান ছিল ১/২৯।

২০০৪ সালে প্রথম নিউজিল্যান্ডীয় ক্রিকেটার হিসেবে ২৫০ ওডিআইয়ে অংশগ্রহণ করেন। এছাড়াও ৩৭ রান গড়ে ২০০ উইকেট পান। ওভারপ্রতি তিনি ৪.২৮ রান দিয়েছেন। ২৯ গড়ে তিনি ৪৩০০ রান তোলেন। মাঠে তিনি ৯০ ক্যাচ নেন। ব্যাটসম্যানের কাছাকাছি তিনি ফিল্ডিং করতেন। ২৫০তম একদিনের আন্তর্জাতিকে তিনি গুরুতরভাবে কাঁধের আঘাতে আক্রান্ত হন। এ সময় তার খেলোয়াড়ী জীবন হুমকির সম্মুখীন হয়।

আন্তর্জাতিক ক্রিকেট
অবসর পরবর্তীকাল
খেলোয়াড়ী জীবন
ব্যক্তিগত জীবন